תקנון המכון למורשת דוד בן-גוריון
.

בתוקף סמכותה לפי  , ובהתייעצות עם ועדת החינוך והתרבות של הכנסת, מתקינה מועצת המכון למורשת דוד בן־גוריון תקנון זה:

 יושב־ראש המועצה יקבע את סדר היום של ישיבות המועצה.

 כל חבר מחברי המועצה רשאי להציע נושא לסדר היום של ישיבת המועצה.

 הצעה לסדר היום תוגש בכתב ליושב־ראש המועצה ותכלול נוסח ההחלטה שהמועצה מתבקשת לקבל ודברי הסבר המסבירים את רקע ההצעה ואת הצורך בה.

 יושב־ראש המועצה ימציא לחברי המועצה את סדר היום לישיבת המועצה.

 ישיבות רגילות של המועצה יקוימו במקום ובמועד שיקבע יושב־ראש המועצה ולפחות פעמיים בשנה.
 יושב־ראש המועצה יכנס ישיבה מיוחדת של המועצה כל אימת שדרשו זאת הוועד המנהל או שליש מחברי המועצה.

 ישיבת המועצה תהיה חוקית אם נתקיימה במקום ובמועד שנקבעו בזימון ונכחו בה לפחות מחצית מחברי המועצה; לא נכחו מחצית חברי המועצה כאמור – תידחה הישיבה בחצי שעה והיא תתקיים באותו מקום ותקוים בכל מספר של משתתפים.

 יושב־ראש המועצה יהיה יושב־ראש בישיבות המועצה, ובהעדדו – חבר המועצה שנבחר בידי החברים הנוכחים.

 בישיבות המועצה יידונו אך נושאים שהועמדו מקודם לכן על סדר היום, כמפורט .

 הצעה שנערכה עליה הצבעה תתקבל ברוב קולות של המצביעים בישיבה.
 היה מספר המצביעים בעד ונגד שקול, תיחשב ההצבעה כנדחית.
 חבר שנעדר מישיבת המועצה בעת ההצבעה בהצעה פלונית רשאי להצביע על ההצעה במסירת הודעה מראש ובכתב על הצבעתו, ורשאי הוא לתת הודעה זו בידי שליח שישגר לישיבת המועצה.

 ראה יושב־ראש המועצה צורך בקבלת החלטה דחופה של המועצה, רשאי הוא לפנות בכתב אל חברי המועצה הנמצאים בישראל ולבקש עמדתם בכתב להצעת ההחלטה.
 תשובותיהם של חברי המועצה, לרבות של אלה המודיעים על הימנעותם, דינן כהצבעה בישיבת המועצה.

 החלטת המועצה בישיבה תירשם בידי מזכיר שמינה יושב־ראש המועצה, תישלח לחברים שנכחו בישיבה, ואם תוך שלושה שבועות מיום שנשלחה כאמור לא ביקש חבר לתקן החלטה כדי להעמידה על דיוקה – תיחתם בידי היושב־ראש ותישמר בידי המזכיר.

 המועצה רשאית למנות ועדות מייעצות, מבין חבריה או בצירוף מי שאינם חבריה, על מנת שיפעלו דרך קבע, לשעה או לענין מסוים.

 למועצה תהיה כל סמכות שלא יוחדה , בתקנות שהותקנו על־פיו או בתקנון זה לוועד המנהל, למנהל המכון או לכל אדם אחר.

 בלי לגרוע מכלליות האמור , אלה יהיו תפקידי המועצה –
 להתוות את קווי הפעולה של המכון;
 להנחות את הוועד המנהל בהכנת הצעת התקציב השנתי לפי ;
 לשמוע דו״ח שוטף ולקבל דו״ח שנתי בכתב מאת יושב־ראש הוועד המנהל;
 מנות רואה חשבון למכון, לקבל דו״ח רואי חשבון ומאזן ולדון בהם.

 הוועד המנהל ימנה ששה חברים, זולת אם החליטה המועצה להגדיל את מספר חבריו.
 יושב־ראש הוועד המנהל ייבחר בידי המועצה במעמד מינויו של הוועד המנהל, ואם לא עשתה כן ייבחר בידי הוועד המנהל מבין חבריו.
 ביקש חבר הוועד המנהל להתפטר מתפקידו – יודיע על כך בכתב ליושב־ראש המועצה וליושב־ראש הוועד המנהל.
 פחת מספר חברי הוועד המנהל – תמנה המועצה חבר אחד מבין חבריה, במקום החבר שמקומו נתפנה, אולם לא יהיה בכך כדי לגרוע מפעולותיו של הוועד המנהל בהרכבו החסר.

 תקופת כהונתם של חברי הוועד המנהל מסתיימת בתום כהונתה של המועצה אשר מינתה אותם.

 הוראות  יחולו על עבודת הוועד המנהל בתיאומים המחוייבים, ובשינויים אלה:
 ישיבות רגילות של הוועד המנהל יקוימו בדרך כלל אחת לחדשיים, במועד שיקבע יושב־ראש הוועד המנהל ולא יפחתו מארבע פעמים בשנה;
 יושב־ראש הוועד המנהל יכנס ישיבה מיוחדת של הוועד המנהל, כל אימת שדרשו זאת שליש מחברי הוועד המנהל, ותוך שבעה ימים מיום שהגיעה לידיו דרישה כאמור;
 מינהלת צריף המגורים תהא ועדת משנה, קבועה, של הוועד המנהל, לענייני צריף המגורים.

 הוועד המנהל מופקד על ניהולו השוטף של המכון בהתאם להנחיותיה של המועצה.
 בלי לגרוע מכלליות האמור בסעיף קטן (א), אלה יהיו תפקידי הוועד המנהל:
 להיכנס לכל התקשרות בשם המכון, במסגרת התקציב המאושר, ולקבוע לצורך כך מורשי חתימה;
 לקבוע סדרי כספים, הפקדתם, ביטוח חבויות של המכון, ניהול ספרים וחשבונות וביקורת עליהם;
 למנות יועץ משפטי למכון.
 הוועד המנהל רשאי למנות ועדות־משנה, מבין חבריו או בצירוף מי שאינם חבריו, ולאצול להן מתפקידיו לפי סעיף זה, על מנת שיפעלו לענין מסויים או לעניינים מסויימים.

 משך כהונתם של חברי המועצה הוא חמש שנים.

 התפטרותו של חבר המועצה תהיה בת־תוקף כתום שלושים יום מיום שהודיע על כך בכתב לשר החינוך והתרבות, ליושב־ראש המועצה ולגוף שמינהו למועצה, ותוך כך יודיע האחרון לשר החינוך והתרבות וליושב־ראש המועצה על מינוי חבר במקום החבר שהתפטר כאמור, עד תום תקופת כהונתה של המועצה.

 חבר המועצה אינו זכאי לשכר בשל כהונתו במועצה, בוועד המנהל או במוסד אחר ממוסדות המכון ובשל פעולה שפעל מכוח כהונותיו כאמור.
 חבר המועצה זכאי להחזר הוצאות שהוציא עקב כהונתו כאמור בסעיף קטן (א) לפי הכללים והשיעורים הנהוגים לגבי עובדי המדינה.
 חבר המועצה שיש לו, במישרין או בעקיפין, בעצמו או על ידי קרובו, סוכנו או שותפו או על ידי קרוביהם, כל חלק או טובת הנאה בכל ענין העומד לדיון במוסד ממוסדות המכון, לא יהיה נוכח בדיונים בקשר לענין כאמור ולא יצביע בהחלטה על כל שאלה בקשר לאותו ענין.

 שינויים בתקנון ייעשו בהחלטה של המועצה בישיבה שנקראה במיוחד לשינוי בתקנון, שבה נכחו לפחות מחצית מחברי המועצה, ובקולותיהם של לפחות שני שלישים מהנוכחים.

 לתקנון זה ייקרא ”תקנון המכון למורשת דוד בן־גוריון, תשל״ח–1978“.

 שמעון פרסיושב־ראש מועצת המכון למורשת דוד בן־גוריון

בוט חוקים